
A. BESEDILO RAZPISA 

Na podlagi Zakona o uresničevanju  javnega interesa za kulturo – ZUJIK  (Uradni list RS, št. 77/07- UPB1, 56/08, 4/10, 20/11 in 111/13),  v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10) in Pravilnikom o strokovnih komisijah (Uradni list RS, št. 38/12 in 90/12) ter na osnovi Odloka o proračunu Mestne občine Murska Sobota za leto 2016 (Uradni list RS, št. 18/16)  Mestna  občina  Murska  Sobota,  Kardoševa 2, Murska Sobota objavlja

Javni razpis za izbiro kulturnih projektov, 

ki jih bo v letu 2016 sofinancirala Mestna občina Murska Sobota

1. Predmet razpisa in razpisna področja

Predmet javnega razpisa je sofinanciranje kulturnih projektov (v nadaljevanju projekti), ki jih bodo prijavitelji izvajali v letu 2016 na področju kulture na območju Mestne občine Murska Sobota (v nadaljevanju MOMS).

Razpis se nanaša na sofinanciranje projektov na naslednjih področjih:

· uprizoritvene umetnosti,

· glasbene umetnosti,

· vizualne umetnosti, 

· knjiga in založništvo,

· na drugih področjih (iz 4. člena ZUJIK).

Sofinanciranje kulturnih projektov je razdeljeno v 3 sklope:

· kulturni projekti v ožjem mestnem središču, 

· kulturni projekti v času Festivala soboški dnevi,

· ostali kulturni projekti.

2. Namen in cilj razpisa

Namen razpisa je finančno podpreti raznovrstne kulturne projekte, ki bodo popestrili raznolikost kulturne ponudbe ter spodbujali aktivnosti na področju kulture, katerih realizacija bo imela ugodne učinke na vzpodbujanje razvoja kulture v MOMS. Cilj razpisa je podpreti projekte na področju kulture v letu 2016, ki se bodo izvajali  v MOMS in so usmerjeni v razvoj in dostopnost kulture v MOMS. 

3. Splošni pogoji  

Na razpis se lahko prijavijo: 

· pravne osebe, ki so registrirane za opravljanje kulturne dejavnosti (kulturna društva, zasebni zavodi ali druge organizacije na področju kulture ter organizacije registrirane za opravljanje dejavnosti na področju kulture) in fizične osebe (ki se ukvarjajo ljubiteljsko s kulturo ali osebe s statusom kulturnega ustvarjalca za področje profesionalne kulture), ki se ukvarjajo z ustvarjanjem in posredovanjem javnih kulturnih dobrin,

· pravne osebe, ki imajo sedež v MOMS in fizične osebe, ki imajo stalno prebivališče v MOMS, 

· projekti vezani na M0MS.

Prijavitelj, ki se prijavlja na razpis, mora izpolnjevati naslednje pogoje:  

· ne sme imeti neizpolnjenih pogodbenih obveznosti do MOMS, če je v preteklih letih prejel sredstva iz proračuna MOMS,

· prijavlja projekt, ki je nepridobitnega značaja,

· prijavlja projekt, ki je predmet razpisa, 

· ima zagotovljene materialne, prostorske, kadrovske in organizacijske pogoje za uresničitev prijavljenega projekta, 

· prijavitelj lahko z istim projektom kandidira samo na en javni razpis v MOMS,

· da se na povabilo MOMS brezplačno vključi v promocijske aktivnosti, ki jih organizira MOMS,

· pri podaji vloge je treba upoštevati določbe Zakona o integriteti in preprečevanju korupcije (Uradni list RS, št. 69/2011-UPB2).
Prijavitelji lahko na ta javni razpis prijavijo samo projekte, ki bodo izvajani v letu 2016. Če prijavitelj pripravi dva ali več projektov, jih mora oddati ločeno. 

Do sredstev iz tega razpisa niso upravičeni prijavitelji:

· ki so za isti namen 100% sofinancirana iz drugih sredstev državnega, lokalnega ali EU proračuna,

· zoper katere je s pravnomočno odločbo sodišča ali dokončno odločbo drugega pristojnega organa začet sodni ali izvensodni stečajni postopek, postopek prisilne poravnave ali likvidacije,

· ki imajo neporavnane obveznosti do MOMS,
· za katere velja omejitev poslovanja po Zakonu o integriteti in preprečevanju korupcije (Uradni list RS, št. 69/2011-UPB2).

4. Izpolnjevanje razpisnih pogojev

Izpolnjevanje razpisnih pogojev ugotavlja komisija za odpiranje vlog, ki jo imenuje župan MOMS. Komisija za odpiranje vlog bo predlagala zavržbo vlog neupravičenih prijaviteljev, prepoznih vlog, nepopolnih vlog ter vlog predlagateljev, ki ne izpolnjujejo splošnih razpisnih kriterijev.

5. Okvirna vrednost sredstev

Okvirna vrednost razpoložljivih sredstev namenjenih za predmet razpisa je 17.500,00 EUR (z besedo: sedemnajst tisoč pet sto evrov). Sredstva so predvidena v proračunu MOMS na proračunski postavki 18033003 Sofinanciranje projektov kulturnih društev in ustanov, konto 4120-00 Tekoči transferi neprofitnim organizacijam in ustanovam in 4133-02 Tekoči transferi v javne zavode – za izdatke za blago in storitve.

MOMS lahko javni razpis po svoji prosti presoji brez kakršnihkoli posledic razveljavi,  razdeli le določen del razpoložljivih sredstev ter v primeru nezadostnega števila prijaviteljev, prerazporedi sredstva iz enega sklopa v drugi sklop.

Mestna občina Murska Sobota bo v letu 2016 sofinancirala naslednje sklope kulturnih projektov:
	Oznaka
	Razpisno področje
	Višina razpisanih sredstev v €

	  sklop 1
	kulturni projekti v ožjem mestnem središču
	3.500,00

	  sklop 2
	kulturni projekti - Festival soboški dnevi od 24.6.2016 do 1.7.2016


	3.000,00

	
	
	

	
	
	

	 sklop 3
	ostali kulturni projekti


	11.000,00

	Skupaj:
	
	17.500,00


6. Splošni in prednostni razpisni kriteriji 

6.1 Splošni kriteriji za izbiro projektov

· vsebina, obseg, usklajenost in pomen projekta za kulturni razvoj v MOMS,

· kakovost in učinkovitost projekta,

· celovitost, realnost in  gospodarnost projekta,

· nekomercialen značaj projekta,

· dolgoročni pomen projekta,

· reference predlagatelja in posameznikov, ki so udeleženi v izvedbi, za kakovostno izvedbo projekta,

· realno ovrednoten in uravnotežen projekt,

· stopnja predlagane finančne soudeleženosti predlagatelja z lastnimi ali pridobljenimi sredstvi.
6.2 Prednostni razpisni kriteriji
Na razpisnih področjih bodo prednostno obravnavani projekti, ki poleg splošnih kriterijev izpolnjujejo tudi prednostne kriterije. Prednostni razpisni kriteriji so sestavni del razpisne dokumentacije. 

6.3 . Uporaba kriterijev

Izbrani bodo tisti projekti, ki bodo v postopku izbire ocenjeni oz. ovrednoteni višje.

Način ocenjevanja: splošni in prednostni razpisni kriteriji za posamezna razpisna področja so ovrednoteni s točkami in dostopni v razpisni dokumentaciji. Izbrani bodo tisti projekti, ki jih bo MOMS na predlog strokovne komisije uvrstila na seznam odobrenih projektov za leto 2016. Najvišje število prejetih točk za posamezen projekt je 100 točk.  

7. Obdobje za porabo dodeljenih sredstev

Dodeljena proračunska sredstva na podlagi tega razpisa morajo biti porabljena v proračunskem letu 2016. Skrajni rok za predložitev zahtevkov in poročil je 30.10.2016.

8. Razpisni rok

Razpis je odprt od 25. 3. 2016 do 29. 4. 2016. Vloga je pravočasna, če je vložena do vključno 29. 4. 2016 oziroma najpozneje ta dan oddana na pošti kot priporočena pošiljka. 

9. Način pošiljanja in vsebina vlog

Vloga mora biti izpolnjena na prijavnih obrazcih in mora vsebovati vse bistvene sestavine vloge ter obvezne priloge in podatke, določene v razpisni dokumentaciji. Vloge morajo vlagatelji  poslati s priporočeno pošiljko ali oddati osebno na naslov:  Mestna občina Murska Sobota, Kardoševa 2, 9000  Murska Sobota v zaprti kuverti s pripisom: »Ne odpiraj – vloga: kulturni projekt 2016«.

Na hrbtni strani kuverte mora biti naveden naziv in naslov vlagatelja. Vloge, oddane izven roka razpisa, ne bodo upoštevane. Oddaja vloge pomeni, da se vlagatelj strinja z vsemi pogoji in kriteriji razpisa. 

Vloga za posamezen projekt se pošlje tudi v elektronski obliki v Wordovem dokumentu na naslov: darja.potocnik@murska-sobota.si.
10. Dopolnitev vloge

Vlagatelj lahko vlogo dopolnjuje le v razpisnem roku na način kot velja za pošiljanje vlog, in sicer kot priporočeno pošiljko v zaprti ovojnici z oznako na prednji strani: »Ne odpiraj – dopolnilna vloga: kulturni projekt 2016« z obvezno navedbo na katero vlogo se dopolnitev nanaša. 

11. Odpiranje vlog in obveščanje o izidu

Komisija za odpiranje vlog bo začela odpirati vloge 5. maja 2016. V primeru nepopolno izpolnjene vloge s pomanjkljivo dokumentacijo, bo pristojni uslužbenec v roku 5 dni od odprtja vloge vlagatelja pozval, da do določenega roka dopolni vlogo. V primeru, da  prijavitelj v zahtevanem roku vloge ne bo dopolnil, bo vloga s sklepom zavržena. Strokovna presoja pravočasnih in popolnih vlog, ki so jih podale upravičene osebe, bo potekala po poteku razpisnega roka. Na podlagi predloga strokovne komisije bodo prijavitelji najkasneje v roku dveh mesecev od zaključka odpiranja vlog obveščeni o dejstvih in okoliščinah, pomembnih za izdajo odločbe in dodelitvi sredstev.  

12. Razpisna dokumentacija

Zainteresirani lahko dokumentacijo razpisa dobijo ali le pogledajo vanjo na vložišču Mestne  občine Murska Sobota, Kardoševa 2, vsak delavnik od 8.00 do 14.30, ob sredah od 8.00 do 15.30  in  ob petkih od 8.00 do 13.30 ali na spletnih straneh MOMS www.murska-sobota.si. 

13. Dodatne informacije

Vse dodatne informacije v zvezi z razpisom lahko zainteresirani dobijo osebno ali po telefonu vsak delavnik med 8.00 in 9.00 uro na Oddelku za negospodarske dejavnosti MOMS, telefon 02/525-16-24 (Darja Potočnik) ali na naslovu darja.potocnik@murska-sobota.si .

Številka: 430-0008/2016- 2 (175)   



          







      
    Mestna občina Murska Sobota









          dr. Aleksander Jevšek

B. PRIJAVNI OBRAZEC

Prijavni obrazec na javni razpis je samostojni obrazec v prilogi. Izpolnjen prijavni obrazec je potrebno posredovati tudi elektronsko (v Wordovem dokumentu) na naslov: darja.potocnik@murska-sobota.si
Prijavni obrazec je izdelan za vsak sklop posebej in sicer:

· SKLOP 1: projekti, ki bodo izvajani v ožjem mestnem središču. Cilj finančne podpore navedenega sklopa je vzpodbujanje aktivnosti za oživljanje ožjega mestnega središča. Projekti namenjeni oživljanju ožjega mestnega središča zajemajo izvedbo projektov na lokacijah: Slovenska ulica, Trg zmage in Trg kulture. Zaželeno je povezovanje z dogodki in ustanovami, ki že delujejo v mestnem središču in izvedba dogodkov v času od meseca maja do konca septembra. 

· SKLOP 2: projekti, ki bodo izvajani v sklopu Festivala soboški dnevi 2016 v času od 24. 6. do 1. 7. 2016. V tem obdobju bodo pod koordinacijo Mladinskega informativnega in kulturnega kluba Murska Sobota v mestnem parku vsak dan v dopoldanskem in popoldanskem času izvedene ustvarjalne delavnice. Predviden čas izvedbe delavnic je od 10. 00 do 13.00 in od 15.00 do 18.00. Glede točne časovne izvedbe so možna manjša odstopanja. Cilj finančne podpore navedenega sklopa je vzpodbuditi aktivnosti v mestnem parku v času Festivala Soboški dnevi. Aktivnosti so namenjene otrokom in mladini v obliki ustvarjalnih delavnic in podobnih aktivnih oblik preživljanja prostega časa. 
· SKLOP 3: ostali kulturni projekti so vsi projekti, ki ne spadajo pod sklop 1 oziroma 2. 

C. KRITERIJI TER ZAHTEVE

1. Upravičenci

Na razpis se lahko prijavijo vsi pravni subjekti, ki so v MOMS registrirani za opravljanje dejavnosti s področja kulture ali drugih dejavnosti, občinska društva in zveze, avtorji in avtorske skupine,  samostojni kulturni delavci in fizične osebe, ki se ukvarjajo z ustvarjanjem in posredovanjem javnih kulturnih dobrin. 
Predlagatelj mora imeti sedež oziroma stalno prebivališče na območju MOMS in ne sme imeti neizpolnjenih pogodbenih obveznosti do MOMS, če je v preteklih letih prejel sredstva iz proračuna MOMS. 

Prijavitelji lahko na ta javni razpis prijavijo samo projekte, ki bodo izvajani v letu 2016 in so vezani na območje MOMS. Če prijavitelj pripravi dva ali več projektov, jih mora oddati ločeno. Izpolnjevanje pogojev ugotavlja komisija za odpiranje vlog, imenovana s strani župana MOMS. Komisija za odpiranje vlog bo zavrgla vloge neupravičenih prijaviteljev ter nepopolnih in prepozno oddanih vlog. MOMS lahko v primeru naknadne ugotovitve o neizpolnjevanju pogojev in po že izdani dokončni odločbi o izboru projekta spremeni odločitev in z izvajalcem ne sklene pogodbe. 

Izvajanje projektov se šteje od 1.1.2016. 

2. Kriteriji za izbiro projektov

2. 1 Splošni kriteriji za izbiro projektov

· vsebina, obseg, usklajenost in pomen projekta za kulturni razvoj v MOMS,

· kakovost in učinkovitost projekta,

· celovitost, realnost in  gospodarnost projekta,

· nekomercialen značaj projekta,

· dolgoročni pomen projekta,

· reference predlagatelja in posameznikov, ki so udeleženi v izvedbi, za kakovostno izvedbo projekta,

· realno ovrednoten in uravnotežen projekt,

· stopnja predlagane finančne soudeleženosti predlagatelja z lastnimi ali pridobljenimi sredstvi.

2.2 Prednostni razpisni kriteriji

Na razpisnih področjih bodo prednostno obravnavani projekti, ki poleg splošnih kriterijev izpolnjujejo tudi prednostne kriterije:

· prispevek k pestrosti kulturne ponudbe v MOMS
· izvirna zasnova ter ustvarjalni pristop 
· spodbujanje medkulturnega dialoga

· dostopnost projekta prebivalcem in obiskovalcem MOMS
· rezultati projekta

· vplivno območje oz. odmevnost projekta

· predviden način predstavitve projekta

· povezovanje in partnerstvo med organizacijami v projektu

Neizpolnjevanje prednostnih kriterijev ne pomeni izločitev projekta iz postopka ocenjevanja. 

C. OCENJEVANJE ZA IZBOR IN OCENJEVALNI LIST 

Prejete vloge bo naročnik pregledal in ocenil, pri čemer mu bodo lahko pomagali tudi morebitni zunanji ocenjevalci. Vse vloge bodo ocenjene na podlagi naslednjih meril:

Administrativna pravilnost vlog: Pravilnost vloge se bo preverjala na podlagi kontrolnega seznama.

Upravičenost prijaviteljev, partnerjev in projektov: Upravičenost prijavitelja in partnerjev ter projekta se bo pregledovala na podlagi kriterijev, ki so določeni  v besedilu razpisa in razpisni dokumentaciji. 

Ocenjevanje kakovosti projekta in finančna ocena: Kakovost posameznih vlog, vključno s predlaganim stroškovnim načrtom projekta, se bo ocenjevala na podlagi ocenjevalnih meril, ki so določena v ocenjevalni tabeli,  predstavljeni v nadaljevanju. 

Ocenjevalna tabela – 
SKLOP 1 (ožje mestno središče) in SKLOP 2  (Festival soboški dnevi)
	zap. št. 
	Merila
	max. Št. točk

	1
	Vsebina, obseg ter usklajenost kulturnega projekta
	5

	2
	Pomen projekta za kulturni razvoj v MOMS
	5

	3
	Kakovost in učinkovitost projekta 
	5

	4
	Celovitost, realnost in gospodarnost projekta
	5

	5
	Nekomercialen značaj projekta
	5

	6
	Dolgoročni pomen  projekta
	5

	7
	Reference predlagatelja in posameznikov, ki so udeleženi v izvedbi
	5

	8
	Realno ovrednoten in uravnotežen projekt
	5

	9
	Spodbujanje medkulturnega dialoga
	5

	10
	Rezultati (npr. število publikacij, obiskovalcev, reportaž, člankov, itd.)
	5

	11
	Vplivno območje oz. odmevnost projekta 
	5

	12
	Predviden način predstavitve projekta
	5

	13
	Povezovanje in partnerstvo med organizacijami v  projektu
	5

	14
	Stopnja predlagane finančne soudeleženosti predlagatelja z lastnimi ali pridobljenimi sredstvi 
	5

	15
	Prispevek k pestrosti kulturne ponudbe v MOMS
	10

	16
	Izvirna zasnova ter ustvarjalni pristop 
	10

	17
	Dostopnost projekta prebivalcem in obiskovalcem MOMS
	10

	
	Skupaj
	100


Pojasnila k odmevnosti projekta: odmevnost se bo ocenjevala glede na specifiko predloženega  projekta. Pod vplivno območje se bo ocenjevala razsežnost odmevnosti projekta (lokalno, regijsko, nacionalno, čezmejno, mednarodno). Projekt si bo pridobil več točk tudi z več načini predstavitve v javnosti (npr. kombinacija različnih načinov predstavitev – razstava, projekcija, katalog), prav tako se bo štelo tudi število rezultatov, ki jih skozi izvedbo projekta pričakujemo.   

V ocenjevanje bodo uvrščeni projekti, ki bodo ocenjeni z najmanj 55  točkami.
Vrednotenje posameznih splošnih in prednostnih kriterijev bo izvedeno z ocenami:  

a) merila pod točko od 1 do 14
· izpolnjuje v celoti  (5 točk)

· izpolnjuje v večji meri (3 točke)

· izpolnjuje v manjši meri (1 točka)

· ne izpolnjuje (0 točk). 
b) merila pod točkami od 15 do 17:
Poudarek pri ocenjevanju je pestrost kulturne ponudbe, izvirna zasnova in ustvarjalni pristop ter dostopnost projekta za obiskovalce.
Ocenjevalna tabela – SKLOP 3 (ostali kulturni projekti)
	zap. št. 
	Merila
	max. Št. točk

	1
	Vsebina, obseg ter usklajenost kulturnega projekta
	5

	2
	Pomen projekta za kulturni razvoj v MOMS
	5

	3
	Kakovost in učinkovitost projekta 
	5

	4
	Celovitost, realnost in gospodarnost projekta
	5

	5
	Nekomercialen značaj projekta
	5

	6
	Dolgoročni pomen  projekta
	5

	7
	Reference predlagatelja in posameznikov, ki so udeleženi v izvedbi
	5

	8
	Realno ovrednoten in uravnotežen projekt
	5

	9
	Prispevek k pestrosti kulturne ponudbe v MOMS
	5

	10
	Izvirna zasnova ter ustvarjalni pristop 
	5

	11
	Spodbujanje medkulturnega dialoga
	5

	12
	Dostopnost projekta prebivalcem in obiskovalcem MOMS
	5

	13
	Rezultati (npr. število publikacij, obiskovalcev, reportaž, člankov, itd.)
	5

	14
	Vplivno območje oz. odmevnost projekta 
	5

	15
	Predviden način predstavitve projekta
	5

	16
	Povezovanje in partnerstvo med organizacijami v  projektu
	5

	17
	Stopnja predlagane finančne soudeleženosti predlagatelja z lastnimi ali pridobljenimi sredstvi 
	20

	
	Skupaj
	100


Pojasnila k odmevnosti projekta: odmevnost se bo ocenjevala glede na specifiko predloženega  projekta. Pod vplivno območje se bo ocenjevala razsežnost odmevnosti projekta (lokalno, regijsko, nacionalno, čezmejno, mednarodno). Projekt si bo pridobil več točk tudi z več načini predstavitve v javnosti (npr. kombinacija različnih načinov predstavitev – razstava, projekcija, katalog), prav tako se bo štelo tudi število rezultatov, ki jih skozi izvedbo projekta pričakujemo.   

V ocenjevanje bodo uvrščeni projekti, ki bodo ocenjeni z najmanj 55  točkami.
Vrednotenje posameznih splošnih in prednostnih kriterijev bo izvedeno z ocenami:  

c) merila pod točko od 1 do 16

· izpolnjuje v celoti  (5 točk)

· izpolnjuje v večji meri (3 točke)

· izpolnjuje v manjši meri (1 točka)

· ne izpolnjuje (0 točk). 

d) merila pod točko 17

· prijavitelj zagotavlja od 0 % - 15 %  lastnih sredstev  (0 točk)

· prijavitelj zagotavlja od 16 % - 25 %  lastnih sredstev  (1 točk)

- prijavitelj zagotavlja od 26 % - 35 %  lastnih sredstev  (3 točk)

- prijavitelj zagotavlja od 36 % - 45 %  lastnih sredstev  (5 točk)

- prijavitelj zagotavlja od 46 % - 55 % lastnih sredstev  (10 točk)

- prijavitelj zagotavlja od 56 % - 65 % lastnih sredstev  (15 točk)

· prijavitelj zagotavlja nad 66 % lastnih sredstev  (20 točk)

Najvišje število točk, ki jih lahko prijavitelj doseže na vseh razpisnih področjih  je 100. V izbor za dodelitev sredstev se bodo uvrstili projekti, ki bodo zbrali najmanj 55 točk.
Višina sredstev, ki jih bo prejel posamezen projekt, bo izračunana na podlagi obsega finančnega načrta, zahtevnosti izvedbe in števila točk, ki jih bo dobil na podlagi meril. Če prijavitelj obrazcev ne bo izpolnil tako, da bo iz njih razvidna vsebina, ki jo po naštetih kriterijih ocenjuje komisija, bo na posameznem kriteriju dobil 0 točk.

Vrednost ene točke bo določena po formuli: »razpoložljiva sredstva« deljeno s »seštevek točk, ki jih bodo dobili vsi projekti, uvrščeni v izbor za dodelitev sredstev« 

F. NAČIN ODDAJANJA, VSEBINA VLOG IN REZULTATI RAZPISA

1. Rok razpisa in način predložitve

Javni razpis se prične 25. 3. 2016 in bo odprt do 29. 4. 2016. 

Vloga mora biti izpolnjena na prijavnih obrazcih in mora vsebovati vse bistvene sestavine vloge ter obvezne priloge in podatke, določene v razpisni dokumentaciji. Vloge morajo vlagatelji  poslati s priporočeno pošiljko ali oddati osebno na naslov:  Mestna občina Murska Sobota, Kardoševa 2, 9000  Murska Sobota v zaprti kuverti s pripisom: 
»Ne odpiraj – vloga: kulturni projekt 2016 – SKLOP ŠT.______________«. 

Na hrbtni strani kuverte mora biti naveden naziv in naslov vlagatelja. Vloge, oddane izven roka razpisa, ne bodo upoštevane. Oddaja vloge pomeni, da se vlagatelj strinja z vsemi pogoji in kriteriji razpisa. 

2. Prijava na razpis mora obsegati: 

· izpolnjeni razpisni obrazec z vsemi zahtevanimi podatki in prilogami, kot je navedeno v razpisni dokumentaciji,

· podpisana izjava, ki je sestavni del prijavnega obrazca,

· fotokopija dokumenta, iz katerega je razvidna registrirana dejavnost, ki ne sme biti starejša od 90 dni  (samo gospodarske družbe  in samostojni podjetniki),

· podpisan vzorec pogodbe
3. Odpiranje vlog in obveščanje o izidu
Komisija za odpiranje vlog bo začela odpirati vloge 5. maja  2016. V primeru nepopolno izpolnjene vloge s pomanjkljivo dokumentacijo, bo pristojni uslužbenec v roku 5 dni od odprtja vloge vlagatelja pozval, da do določenega roka dopolni vlogo. V primeru, da je vlagatelj v zahtevanem roku ne bo  dopolnil, bo vloga s sklepom zavržena. 

Vloga, ki ne bo podana na ustreznem prijavnem obrazcu, kot je navedeno v besedilu tega razpisa ne bo obravnavana. Za nepopolno se šteje vloga, ki ne vsebuje vseh sestavin, ki jih zahteva besedilo in dokumentacija razpisa.
4. Obvestilo o dodelitvi sredstev

Naročnik bo pisno obvestil vse prijavitelje o svoji odločitvi glede njihovih vlog. Razlogi, zaradi katerih bo vloga zavrnjena ali sredstva ne bo dodeljena bodo:

- vloga je prispela po izteku roka za prejem vlog;

- prijava je bila nepopolna ali drugače nepravilna glede na zahtevane administrativne pogoje;

- prijavitelj, ali eden ali več njegovih partnerjev in/ali pridruženih organizacij, ni ustrezal pogojem za udeležbo;

- projektne aktivnosti niso upravičene (n.pr. predlagani projekt ni v skladu s tem razpisom);

- predlagana izvedba je presegala dovoljeno trajanje projekta, itd.;

- predlog je bil tehnično in finančno ocenjen slabše kakor izbrani projekti.

Na podlagi predloga strokovne komisije bodo predlagatelji najkasneje v roku dveh mesecev od zaključka odpiranja vlog obveščeni o dejstvih in okoliščinah, pomembnih za izdajo odločbe in dodelitvi sredstev.
  G.  STROŠKI

1 . Upravičeni stroški
Samo »upravičene stroške« je mogoče financirati v okviru pogodbe o sofinanciranju. Specifikacija upravičenih stroškov je podana v razpisni dokumentaciji. Stroškovni načrt  projekta predstavlja oceno stroškov kot tudi zgornjo mejo upravičenih stroškov. 

Upravičeni neposredni stroški
V okviru razpisa so upravičeni le stroški, ki so:

· nujno potrebni za uspešno izvedbo projekta in so vezani izključno na izvedbo projekta,
· opredeljeni v prijavi predlagatelja,

· skladni z načeli dobrega finančnega poslovanja, zlasti glede cenovne ustreznosti ter stroškovne učinkovitosti;

· dejansko nastali s strani upravičencev ali njihovih partnerjev v času izvajanja  projekta;

· so vknjiženi v poslovnih knjigah ali davčnih dokumentih upravičenca ali njegovih partnerjev, 
· podprti z izvirnimi dokazili,

· niso in ne bodo financirani od drugih sofinancerjev projekta.

Ob upoštevanju zgoraj navedenih pogojev in ustreznih postopkov za dodelitev sofinanciranja, med upravičene neposredne stroške za prijavitelje in partnerje sodijo:
· stroški osebja, ki sodeluje pri projektu - stroški osebja na projektu ne smejo biti višji od stroškov, ki so sicer običajni pri upravičencu ali njegovih partnerjih,
· stroški zunanjih sodelavcev, ki sodelujejo pri projektu,

· stroški prevoza in bivanja osebja, ki sodeluje na projektu pod pogojem, da ne presegajo stroškov, ki jih običajno izplačujejo v takšnih primerih upravičenec ali njegovi partnerji; 
· stroški potrošnih dobrin in oskrbovanja/vzdrževanja;

· stroški za podizvajalce;

· davki, vključno z DDV, razen kadar koristnik ali njegovi partnerji zahteva povračila in veljavna zakonodaja omogoča povračilo davkov.
2. Neupravičeni stroški
V okviru razpisa so neupravičeni naslednji stroški:

· dolgovi in rezervacije za izgube ali dolgove in dolgovane obresti;

· postavke, ki so že financirane iz drugih virov;

· nakupi zemljišč ali zgradb;

· stroški za pripravo vloge;

· honorarji javnih uslužbencev ali drugih uradnikov javne uprave, ki jih je prijavitelj angažiral kot strokovnjake, ne glede na njihov položaj v upravi.
h. OSTALA DOLOČILA 

Neizpolnjevanje ciljev projekta

V primeru, da končni upravičenec ne bo izvedel projekta skladno z obvezami in določili pogodbe, si naročnik pridržuje pravico, da ustavi plačila in/ali odpove pogodbo. 

Naročnikov prispevek se lahko zmanjša in/ali naročnik sme zahtevati celotno ali delno vračilo že izplačanih zneskov v primeru, da končni upravičenec ne izpolnjuje pogodbenih določil.
Dopolnitve pogodbe in spremembe stroškovnega načrta:
Vsakršne spremembe pogodbe se morajo izvesti v obliki pisne dopolnitve pogodbe. Kljub temu pa lahko končni upravičenec o nekaterih spremembah (naslova, bančnega računa, itd.) enostavno obvesti naročnika. Spremembe znotraj stroškovnega načrta so upravičene le v primeru, da sprememba ne vpliva na prvotni namen projekta. 
Dodatne informacije

Naročnik si pridružuje pravico, da zahteva dodatne informacije o izvedbi projekta in finančni situaciji prijavitelja na razpis.
Plačila

Poročila o izvedenih aktivnostih morajo upravičenci predložiti najpozneje do 31. 10. 2016. Če iz objektivnih okoliščin to ni mogoče je upravičenec, še pred tem datumom, o tem dolžan pisno obvestiti sofinancerja, ki na osnovi utemeljenih razlogov lahko pripravi aneks k pogodbi o sofinanciranju ter opredeli objektiven rok za predložitev poročil. 
Poslovne knjige projekta

Končni upravičenec mora voditi točno in redno evidenco o izvedbi projekta, kot tudi knjižiti ločeno in razvidno vse projektne dejavnosti. Prav tako mora končni upravičenec hraniti zadevno dokumentacijo še pet let po izplačilu salda sofinanciranja. V primeru, da ni možno ločeno knjiženje, mora iz računovodskih listin biti razvidno, da so sredstva namensko uporabljena. 
Seznanjanje javnosti

O prejetem sofinanciranju mora končni upravičenec primerno obveščati javnost, tako na primer v vseh svojih projektnih poročilih, ob izidu publikacij, ki so nastale kot rezultat  projekta ter ob dogodkih ali razstavah, ki so povezane z aktivnostmi projekta.

Kontrolni seznam za prijavitelje
1) Prijavnica je v celoti izpolnjena 
2) Prijavnica v Wordovem dokumentu je posredovana z elektronsko pošto 

3) Podpisana izjava, ki je sestavni del prijavnega obrazca 
4) Fotokopija dokumenta, iz katerega je razvidna registrirana dejavnost, ki ne sme biti 
starejša od 90 dni  (samo gospodarske družbe  in samostojni podjetniki) je priložena

5) Podpisan vzorec pogodbe je priložen

